**Video script – to be translated into community languages and British Sign Language**

Sababa rakkoo gatii jireenyatiin, ganna kana namni hundi gargaarsa xiqqoo barbaaduun isaa hin oolu. Viidiyoo gabaabaa kana keessatti, gargaarsaa fi gorsa yoo barbaaddan akkamitti argachuu akka dandeessan nan isiniif beeksisa. Maaloo namni Camden keessa jiru hundi akkamitti gargaarsa akka argatu beeku isaa mirkaneessuuf, kana namoota birootif qoodaa.

Yoo nyaata hatattamaa barbaaddan, **findfood.camden.gov.uk** daawwadhaa.

Yoo rakkina maallaqaa cimaa keessa jirtan ta'e, waa’ee maallaqa rakkoo gatii jireenyaa mana maree **camden.gov.uk/colcfund** irratti baradhaa**.** Akkasumas kanaaf gargaarsa argachuuf, mana mareetif bilbiluu fi nyaata argachuuf **020 7974 4444 (filannoo 9)** irratti bilbiluu dandeessu.

Yoo rakkoon fayyaa sammuu isin mudate, sarara rakkoo fayyaa sammuu sa’aatii 24 hojjetu **020 3317 6333** irratti bilbilaa.

Yoo waa’ee liqaa isin yaaddesse, dhaabbata tola ooltummaa liqaa kan akka Stepchange dhaaf gorsa bilisaa argachuuf **0300 303 5300** irratti bilbilaafi.

Yoo kaffaltiiwwan biilii anniisaa irratti duubatti haftan yookan yoo guutuudhaf hin dandeenye, dhiyeessaa anniisaa keessan bilbilaatii akkamitti akka isaan isin gargaaruu danda’an gaafadhaa. Karoora kaffaltii yookan deeggarsa liqaa kaffaluuf, yookan yeroodhaaf liqii isiniif kennuu danda’u ta’a.

Haalli keessan maal iyyuu yoo ta’e, karaalee armaan gadiitin gargaarsaa fi deeggarsa adda addaa argachuus ni dandeessu:

1. Gara bakka ‘simannaa hoo’aa’ isinitti dhihoo jiru deemaa, kunis bakka itti boqottan, namoota biroo wajjin wal arguun iddoo nageenya qabuu fi hoo’aa ta’etti gorsa argachuu dandeessaniidha. Isaan kunneen manneen kitaabaa, giddugalawwan daa’immanii, giddugalawwan boqonnaa fi gamoolee hawaasaa fi amantii biroo guutuu Camden keessa jiran keessatti argamuu danda’u. Bakka isinitti dhihoo jiru **camden.gov.uk/warmwelcome** irraa barbaadaa
2. Marsariitii Mana Maree Camden **camden.gov.uk/costofliving** daawwadhaa
3. Gara atoobisii gorsa rakkoo jireenyaa Camden koottaa - namni hundi simatamaadha. Atoobisiin gorsaa yoom gara iddoo isinitti dhihoo akka dhufu **camden.gov.uk/wintervents** irraa argadhaa
4. Yoo liqii fudhachuun isin barbaachise, liqeessaa seeran alaa gaafachuuf yookan liqii guyyaa kaffaltii fudhachuuf hin yaadinaa. Kana irra, waldaalee liqii yookan kennitoota liqii seeraa kennan biroo ilaalaa. Odeeffannoo dabalataatif **020 7561 1786** irratti bilbilaa
5. Dhuma irratti, yoo rakkachaa jiraattan ta'e, garuu eessatti akka garagaltan hin beektan ta’e, Camden Council (Mana Maree Kaamdeniif) **020 7974 4444 (filannoo 9)** irratti bilbilaa yookan dhaabbilee Camden Advice Network keessa jiran keessaa tokko qunnamaa. Odeeffannoowwan qunnamtii isaanii **camden.gov.uk/can** irraa argattu